b"\n_START_ARTICLE_\nTorre de l'American Lake\n_START_SECTION_\nDescripci\xc3\xb3\n_START_PARAGRAPH_\n\xc3\x89s una edificaci\xc3\xb3 a\xc3\xafllada, de planta quadrada, planta baixa, pis i golfes. Composici\xc3\xb3 sim\xc3\xa8trica a partir dels buits de la fa\xc3\xa7ana. A la fa\xc3\xa7ana principal cal remarcar un volum horitzontal i un altre vertical, la torre, formant un cos central sobresortit. Obertures de portes i balcons amb arc deprimit, d'altres allindanades o amb arc de mig punt. Ornamentaci\xc3\xb3 floral i de filigrana. Hi ha reixes i baranes balconeres fe ferro forjat. Coronament de la torre amb merlets i coberta a les vessants de teula \xc3\xa0rab. Fusteria de fusta.\n_START_SECTION_\nHist\xc3\xb2ria\n_START_PARAGRAPH_\nAquest edifici fou bastit l'any 1898 en un estil ecl\xc3\xa8ctic d'inspiraci\xc3\xb3 medieval amb projecte de l'arquitecte Joan Martorell i Montells. \xc3\x89s l'\xc3\xbanic element f\xc3\xadsic que s'ha mantingut dempeus despr\xc3\xa9s de l'any 1942, quan s'enderroc\xc3\xa0 el conjunt extraordinari de l'American Lake fet construir per Artur Costa i Mart\xc3\xad."